Държавен вестник, бр. 9, 2010 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  9
2. точно определяне на целите, съответстващи 
на конкретни нужди;
3. конкретно определяне на трудовите, 
образователните, обучителните, културно-ин­
формационните, спортните и корекционните 
мероприятия за постигане на целите;
4. отговорният служител за извършване на 
мероприятията;
5. сроковете за изпълнение на мероприятията.
(3) В индивидуалния план за изпълнение на 
присъдата се набелязват мерки за реализация 
с други длъжностни лица в затвора, поправи­
телния дом или затворническото общежитие 
и от представители на самодейните органи.
(4) За всеки лишен от свобода се извършва 
препланиране въз основа на срока на нака­
занието и настъпилите промени в хода на 
поправителното въздействие.
(5) В случаите на много висок, висок и среден 
към висок риск от увреждане първоначалното 
индивидуално планиране и препланиране на 
изпълнението на присъдата се извършва от 
съответния инспектор по социални дейности 
и възпитателна работа съвместно с други слу­
жители, както и с конкретния осъден.
(6) При нисък риск и среден риск към нисък 
препланирането на присъдата се осъществява 
само с осъдения.
(7) За резултатите от работата по индиви­
дуалния план се изготвя годишен доклад за 
всеки осъден.
Чл. 130. (1) Последваща оценка на риска 
се извършва всяка календарна година или в 
случаите, когато в първоначалната оценка на 
риска са изведени следните проблеми:
1. обща оценка на риска – висок и среден 
към висок риск;
2. престъпления, свързани с употреба на 
насилие и принуда;
3. престъпления, свързани с организирана 
престъпна дейност;
4. злоупотреба с наркотици и/или злоупо­
треба с алкохол;
5. психични и емоционални проблеми;
6. опасни и деструктивни реакции;
7. ниско ниво на основните социални и 
комуникативни умения.
(2) Последваща оценка на риска, извън тази 
по ал. 1, се извършва при аргументиране на 
предложения и вземане на решения в комисията 
по изпълнение на наказанията в случаите на 
чл. 74, ал. 1, т. 2, 5, 6 и 7 ЗИНЗС.
(3) При последващата оценка по ал. 1 и 2 
се извършва пълно проучване по всички фак­
тори, като се акцентира върху промените в 
целия профил на риска и нуждите в сравнение 
с първоначалната оценка на осъдения.
(4) В останалите случаи по чл. 74, ал. 1 
ЗИНЗС предложенията за отделни осъдени пред 
комисията по изпълнение на наказанията се ар­
гументират въз основа на текущ пенитенциарен 
доклад, включващ преценка на настъпилите 
промени в поведението.
Чл. 131. Аргументираните предложения пред 
комисията по изпълнение на наказанията за или 
против едно или повече правни основания по 
чл. 74, ал. 1 ЗИНЗС се изготвят от инспекторите 
по социални дейности и възпитателна работа, 
отговарящи за конкретни затворнически групи.
Чл. 132. За лишени от свобода, изолирани 
по чл.120, ал. 1 ЗИНЗС, екип от инспектор 
по социални дейности и възпитателна работа, 
инспектор психолог и служител от надзорно-
охранителния състав осъществява наблюдение и 
периодична оценка на случая, която се оформя 
като доклад.
Раздел III
Образование, обучение и квалификация на 
лишените от свобода
Чл. 133. (1) Лишените от свобода имат право 
да участват в общообразователно, професио­
нално и социално обучение и ограмотителни 
курсове.
(2) С участие в образователни дейности те 
могат да получат или да повишат съответната 
образователна степен.
Чл. 134. (1) Участието на лишените от сво­
бода в образователни дейности и курсове за 
ограмотяване се зачита за намаляване срока 
на наказанието.
(2) На лишените от свобода, включени в 
общообразователно обучение и квалификация, 
се зачитат работни дни по реда на чл. 178 
ЗИНЗС, като 16 учебни часа се зачитат за три 
дни лишаване от свобода.
(3) При допуснати три и повече неизвинени 
отсъствия и/или нарушение на дисциплината не 
се зачитат работни дни за седмицата, в която 
са допуснати отсъствията или е извършено 
нарушението.
(4) Времето за подготовка и явяването на 
срочни, годишни и квалификационни изпити 
се зачита по 5 работни дни за всеки успешно 
положен изпит.
(5) Ако лишените от свобода учат и работят 
или са включени в други дейности, в това число 
и специализирана групова работа, работните 
дни се зачитат сумарно, но не повече от 22 
дни за месец.
(6) Работните дни за учениците се отчитат 
ежемесечно по предложение на педагогическия 
съвет, за курсовете за професионална квали­
фикация – предложение от преподавателите, 
а за специализираната групова работа – от 
водещия програмата.
Чл. 135. Лишените от свобода ученици 
могат да полагат труд в училищните работил­
ници до четири часа дневно в съответствие с 
нормативната уредба на Министерството на 
образованието, младежта и науката, като им се 
зачитат работни дни по реда на чл. 178 ЗИНЗС.